Een vas ná konstabel langs pad doodskoot kry | Maroela Media
Die toneel waar die konstabel doodgeskiet is. Foto: Rescue Care
'n Man het homself aan die polisie oorgegee in verband met die moord op 'n polisiekonstabel wat Sondagmiddag in die Sydenham-gebied buite Durban doodgeskiet is toe hy 'n stilstaande voertuig langs die M19 genader het.
Brig. Vishnu Naidoo, woordvoerder van die nasionale polisiekommissaris, sê die verdagte het hom self aan die polisie by die Sydenham-polisiestasie gaan oorgee.
Volgens Naidoo was die konstabel saam met kollegas besig met patrollering op die M19 wat tussen Reservoir Hills en Pinetown strek. Die polisiebeamptes het 'n stilstaande voertuig met sy noodligte aan langs die pad opgemerk en besluit om ondersoek in te stel.
"Terwyl die konstabel die voertuig genader het, het 'n insittende in die voertuig hom doodgeskiet. Die verdagte het van die toneel gevlug, maar hom later by die Sydenham-polisiestasie oorgegee waar hy op aanklag van moord aangehou word," het Naidoo gesê.
"Die omstandighede van die moord op die konstabel is in dié stadium baie vaag. 'n Span wat bestaan uit forensiese kenners en deurwinterde ondersoekers van die Valke is egter opdrag gegee om die moordsaak te ondersoek."
Die naam van die oorledene is nog nie bekendgemaak nie aangesien al sy naasbestaandes eers in kennis gestel moet word, maar Naidoo het bevestig hy was 'n lid van die Sydenham-misdaadvoorkomingseenheid.
Intussen het genl. Khehla John Sitole, nasionale polisiekommissaris, sy medelye met die konstabel se familie en vriende betuig. "Ek het die waarnemende provinsiale kommissaris, lt.genl. Mkhwanazi, opdrag gegee om seker te maak dat dié saak deeglik ondersoek word," het Sitole gesê.
Was die polisie se voertuig gemerk en watse klere het die konstabel gedra hy dalk met sy wapen in sy hand na voertuig geloop en beskuldigde gedink hy word geroof so ja selfverfediging sal gebruik word.Sterkte aan families
'n Moordenaar met 'n gewete, wil jy nou meer. Innige simpatie met die naasbestaandes wat hul geliefde verloor het terwyl hy sy werk gedoen het. Hoe onregverdig is die lewe nie.
Hoekom ondersoek die Valke nie ook elke plaasmoord nie?
Laat mens net wonder!
"deurwinterde speurders" Waar sou die SAPS hulle kry?
Daar bewys ek my teorie die klomp kry hoe profiel ondersoeke vir wat dit werd is en die plaas aanvalle,verkragtingsake ondersoek .Die agtjarige seun wat se gesig geskend is se saak word ondersoek as huisroof en geen maar geen verdagtes is eers geidentifiseer nie wat nog van gearesteer ,waar is regverdigheid nou.